**ՀՀ ԿՐԹՈՒԹՅԱՆ , ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ**

 **ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ
ՇՊՀ ՀԻՄՆԱԴՐԱՄ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

 **ԹԵՄԱ՝** **ԲԱՐՈՅԱԿԱՆ ԴԱՍՏԻԱՐԱԿՈՒԹՅՈՒՆԸ ԱՐԴԻ**

 **ՏԱՐՐԱԿԱՆ ԴՊՐՈՑՈՒՄ**

 **ԿԱՏԱՐՈՂ` ԱՍԼԱՆՅԱՆ ՄԱՆՈՒՇԱԿ ՍԱՄՎԵԼԻ**

 **ՂԵԿԱՎԱՐ ՝ ՍԱՐԳՍՅԱՆ ՇՈՂԻԿ -**

 **ՄԱՆԿԱՎԱՐԺԱԿԱՆ ԳԻՏՈՒԹՅՈՒՆՆԵՐԻ**

 **ԹԵԿՆԱԾՈՒ , ԴՈՑԵՆՏ**

**ԳՅՈՒՄՐԻ 2022**

**ԲՈՎԱՆԴԱԿՈՒԹՅՈՒՆ**

Ներածություն

 **1.**Բարոյական դաստիարակության էությունն և բովանդակությունը

 **2.** Բարոյական դաստիարակության ուղիները ու ձևերը

Եզրակացություն

Օգտագործված գրականության ցանկ

1

**ՆԵՐԱԾՈՒԹՅՈՒՆ**

Բարոյական դաստիարակությունը սերտորեն կապված է դաստիարակության մյուս բաղադրամասերի հետ և մեծ դեր է խաղում անձի համակողմանի և ներդաշնակ զարգացման համար: Բարոյական դաստիարակությունը հասարակական գիտակցության այն ոլորտներից է, որը կյանքի բոլոր բնագավառներում մարդկանց վարքը կարգավորելու գործունեություն է կատարում:

Արդի ժամանակաշրջանում շատ քննարկվող է կրտսեր դպրոցականի բարոյական դաստիարակության հարցը այս պայմաններում առավել քան այն կարևորվում է քանի որ կրտսեր դպրոցական տարիքում է դրվում բարոյական վարքի հիմքը, յուրացվում բարոյական նորմաները և վարքի կանոնները և այս տարիքում է սկսում ձևավորվել անձնավորության հասարակական ուղղվածությունը: Բարոյական դաստիարակության իրականացման արդյունավետ ուղիները տարրական դպրոցում թեմայի արդիականությունը պայմանավորված է՝ բարոյական դաստիարակության իրականացման գործընթացում առկա որոշ հիմնախնդիրների ուսումնասիրման անհրաժեշտությամբ, որը տարրական դպրոցում առավել կարևոր և հրատապ նշանակություն է ստանում:

 Բարոյական դաստիարակությունը ուղղված է նաև դպրոցականի մոտ ուսուցչի նկատմամբ հարգալից վերաբերմունքի, սիրո, ինչպես նաև ավանդույթների հարգմանը և պահպանմանը: Այս բոլորը երեխայի մոտ պետք է ձևավորել կրտսեր դպրոցական տարիքում: Կրտսեր դպրոցականի բարոյական դաստիարակությունը մեծապես կախված է նաև ուսուցչի և ծնողի համագործակցությունից, որն այսօր արդիական է և անհրաժեշտ, քանի որ երեխայի բարոյական դաստիարակությունը պայմանավորված է միմյանց նկատմամբ երկկողմանի վերաբերմունքի բնույթով, որի հիմքում պետք է լինեն վստահության, փոխադարձ հարգանքի, փոխօգնության, օժանդակության, համբերատարության և հանդուրժողականության սկզբունքները:

 Հետազոտական աշխատանքի նպատակն է ուսումնասիրել բարոյական դաստիարակությունը արդի տարրական դպրոցում և բացահայտել այդ գործընթացի իրականացման արդյունավետ ուղիները:

2

**Բարոյական դաստիարակությունը արդի տարրական դպրոցոոմ**

**1. Բարոյական դաստիարակության էությունը և բովանդակությունը**

 Բարոյական դաստիարակությանը դաստիարակության ողջ համակարգում հնագույններից է: Ըստ էության, երբ խնդիր առաջացավ դաստիարակել մատաղ սերնդին, այդ ժամանակից էլ բարոյական դաստիարակությունը դարձավ հրատապ և առաջնային: Պատահական չէ որ, բազմաթիվ գիտագեղարվեստական աշխատանքներում, հաճախ, «դաստիարակություն» հասկացության փոխարեն օգտագործել են «բարոյական դաստիարակությունը», որի համակարգում էլ ընկալվել են դաստիարակության բազմաթիվ այլ բոլորովին վերջերս առանձնացված խնդիրներ: Բարոյական դաստիարակության մասին խոսելուց առաջ, հարկ է անդրադառնալ դաստիարակության ծագման, էության ու զարգացման, թերևս, մանկավարժագիտության նաև մյուս հասարակական գիտությունների կարևորագույն խնդիրներին, որոնք, անշուշտ, կախված են մարդու ծագման գիտական վարկածների հետ, և ըստ ժամանակակից զարգացման անցել են երկու փուլ.

* -300-400 հազար տարի առաջ` արխանտրոպային փուլ
* -300-200 հազար տարի առաջ` պալեոլիթի (որսորդության և հավաքչության):

Հենց զարգացման երկրորդ փուլն է, որ բնորոշվում է զենքի ու քարե գործիքների զարգացմամբ ու դրանց տիրապետման ուսուցմամբ: Ի դեպ, Հայաստանում ևս, որպես մարդկության բնօրրան, մարդու կայացումը կապվում է պալեոլիթի դարաշրջանին:[[1]](#footnote-1)

Դաստիարակությունը, որպես կենսաբանական բարձրակարգ էակի գործունեության տեսակ, հիմնական դրդապատճառներ ունենալով սոցիալտնտեսական պահանջմունքները, զարգացել է մարդու կայացմանը զուգահեռ: Աշխատանքը և աշխատանքի ստեղծած արդյունքները փոխարինեցին որսորդությանն ու հավաքչությանը, իսկ որս անելու և հատապտուղ հավաքելու պարզագույն կարողությունները փոխարինվեցին աշխատանքային կարողություններով ու հմտություններով, որոնք հարկ է հաղորդել և փոխանցել: Այս գործընթացների բեռն

 3

ընկած էր դաստիարակության գործընթացի վրա, որը հանդիսանում է կենսաբանական էակի (մարդու) բնապատմական փորձի գիտակցված փոխանցում սերնդեսերունդ: Մարդկային հասարակության զարգացման տարբեր փուլերում, բացի ընդհանուր «բնական ընտրությունից», դաստիարակությունը, կախված հասարակության պահանջմունքներից` աշխատանքային, բարոյական, ֆիզիկական, գեղագիտական և այլն, իրականացնում էր ընթացիկ գոյաբանական խնդիրներ: Մաթեմատիկական մոդելավորման տեսանկյունից այսօրվա մարդն այնքան էլ չի հեռացել իր նախահորից. Ընդամենը ավելացել են բնական ընտրության ձևերը, զարգացել մտածողությունը, շատացել միջոցները: Իհարկե, այս բոլորը կարող է պարզունակություն թվալ, սակայն խոսքը զուտ գծապատկերային տեսքի մասին է: Բովանդակային առումով`դաստիարակության գործընթացն ու նրա հիմնական օբյեկտը`մարդը, շատ ավելի բարդ են, հակասություններով լի:

 Անկախ դաստիարակության գործընթացի լայնածավալ ընդգրկման, այն նպատակային գործընթաց է, դեպի լավը վերափոխելու մարդուն կամ մարդկանց: Դաստիարակության գործընթացի վրա ազդում են բազմաթիվ`սոցիալական ու բնական միջավայր, ընտանիք, դպրոց, հասարակական հարաբերություններ ու արժեքներ, զանգվածային լրատվամիջոցներ և այլ գործոններ, որոնք պայմանականորեն կարելի է բաժանել երկու մեծ խմբի`օբյեկտիվ և սուբյեկտիվ:

Աոաջին`օբյեկտիվի թվին են պատկանում.

1. Գենետիկական և առողջական վիճակը
2. Ընտանիքի սոցիալ-մասնագիտական կարգավիճակը
3. Երկրի և ժամանակաշրջանի առանձնահատկությունները
4. Կրթադաստիարակչական ինստիտուտների(համակարգի) մակարդակը և այլն

Երկրորդ`

1. Դաստիարակների և դաստիարակվողների հոգեբանական, աշխարհայացքային, պահանջմունքային կողմնորոշումներն ու շահերը
2. Հասարակական հարաբերությունների ակտիվությունը
3. Մարդու և հասարակության փոխներգործությունը

4

1. Անձնավորության պատրաստակամությունը դաստիարակչական ներգործության նկատմամբ և այլն

Դաստիարակության գործընթացի ծագման ու պատմական զարգացման ընթացքում բնականաբար, խնդիր առաջացավ ճշգրտելու մշտական զարգացման մեջ գտնվող դաստիարակության նպատակը, որի նախնական միտումը ֆիզիկապես ուժեղ և գազաններին ու թռչուններին սպանելու կարող սերնդի դաստիարակությունն էր, և կրում Էր համընդհանուր բնույթ: Հետագայում ավելացան նպատակային նոր խնդիրներ, ի վերջո, դաստիարակության նպատակը հստակեցվեց բազմակողմանի և ներդաշնակ ձևավորված անձնավորության դաստիարակության ամբողջության մեջ: Սոցիալ-մշակութային առումով` դաստիարակության նպատակը գիտակցված ու պլանավորված դաստիարակչական ներգործության միջոցներով ստացված արդյունքներ են: Սպասվող արդյունքները դրական են և ելնում են դաստիարակչական ներգործության մարդասիրական էությունից: Այս առումով Էլ խնդիր Է առաջանում ճշգրտելու անձնավորության դաստիարակվածության մակարդակը: Գաղտնիք չէ, որ հաճախ շփոթում են «դաստիարակվածություն» և «կրթվածություն» հասկացությունները: Վերջինս ավելի շատ բովանդակում է անձնավորության գիտելիքների ու կարողությունների, ինչպես նաև ստացված կրթության լիակատարության մակարդակը, ուստի չի կարող բավարարել դաստիարակվածության բովանդակային մակարդակը: Մասնավորապես Վ.Ա. Սուխոմլինսկին գրում Էր. «Կրթված մարդկանց իսկական դաստիարակությունն ամենից առաջ մարդու, նրա հերոսական ոգու, հայրենիքին անսահման նվիրվածության, համոզմունքներին հավատարմության, հանուն մարդու երջանկության և մտքի բոլոր հարստություններին տիրապետելու պատրաստակամության և հմտության իմացությունն Է»: Իհարկե, այստեղ մեծ մանկավարժը հիմնականում նկատի է ունեցել դաստիարակվածությունը, որը բովանդակում Է հետևյալ որակների առկայությունը, բարությունը և հոգատարությունը շրջապատի նկատմամբ, ազնվությունը և պատասխանատվությունը, բնութագրվում են

 որպես բարոյական դաստիարակության խնդիրներ, ուստի պատահական չէ, որ դաստիարակվածության մակարդակը բնութագրելիս օգտագործվում Է «բարոյական է և

 5

առաքինի» բառակապակցությունը: Բարոյական դաստիարակությունն արտահայտում է դաստիարակության նպատակների ու բովանդակության ամբողջության կարևորագույն ուղղություններից մեկը: Հնագույն ժամանակներից մինչև մեր օրերը լույս տեսած գեղարվեստական ու մանկավարժական գրականության գերակշիռ մասը վերաբերում է բարոյական դաստիարակությանը: Եվ այսպես, դպրոցները, հնուց ի վեր, որպես բարոյական դաստիարակության իրականացման օջախներ են:

Բարոյական որակների (բարոյականության) փոփոխությունները տեղի են ունենում մի շարք գործոնների ազդեցությամբ.

* կրոնադավանաբանական,
* սոցիալ-քաղաքական ու պատմական,
* ազգային-էթնիկական,
* քաղաքակրթական և այլն:

Բարոյական դաստիարակաության տեսական հիմքերը կազմում են բարոյականության համապատասխան որակներ: Բարոյական դաստիարակության համակարգային խնդիրներն են.

* բարոյական գիտակցության ձևավորումը,
* բարոյական կարողությունների ձևավորումը,
* բարոյական վարքի և գործունեության ձևավորումը,

Բարոյականությունը, որպես բարոյական դաստիարակության գիտատեսական հիմք, հանդիսանում է հասարակական գիտակցության ձև և ավելի հին է, քան հասարակական գիտակցության մյուս ձևերը:

Անցյալի հայ մանկավարժական միտքը ևս խիստ կարևորություն է տվել սերնդի բարոյական որակների դաստիարակությանը:

 Եզնիկ Կողբացին գրում է. «...Եվ արդ`ինչպե՞ս ի հայտ կգար գործերի ընտրումը, եթե մարդը չունենար երկակի`ենթարկվելու և չենթարկվելու իրավունք: Ուրեմն պարզ է, որ մարդն ազատակամ եղավ`կատարելու բարին կամ ձգտելու դեպի չարը»:[[2]](#footnote-2)

6

Բարոյականության տեխնոլոգիական հիմքերն են հասարակական կարծիքը, բարոյական համոզմունքները, զգացմունքներն ու սովորույթները: Ահռելի դեր ու նշանակություն ունի հասարակական կարծիքը: Դրանք կարող են իրենց վրա կրել ավանդույթների բեռը, հաճախ էլ հանդիսանալ հասարակական հարաբերությունների կարգավորիչներ: Հասարակական կարծիքը կարգավորում է հասարակական հարաբերությունները, և, որ կարևոր է, ճշգրտում է անհատի և հասարակության հարաբերության հարցը: Հասարակական կարծիքի ուժը հատկապես հստակ է զգացվում դեռահասության շրջանում, երբ հաճախ դեռահասների համար ավելի կարևոր է ընդհանուր կարծիքը, քան` ուսուցիչների և ծնողների: Հարկ չկա գերագնահատել հասարակական կարծիքի դերն այսօրվա պայմաններում, սակայն գաղտնիք չէ, որ սովորողները շատ դեպքերում հասարակական կարծիքով են ճշգրտում իրենց տեղն ու դերը դպրոցում ու դասարանում, տանը և փողոցում, մեծերի ու իրենց հասակակիցների հարաբերություններում: Բարոյական մյուս քննաբաղադրիչը բարոյական համոզմունքներն են: Համոզմունքը երկարատև աշխատանքի արդյունք է: Հիմքում ունենալով գիտելիքն ու բարոյակամային որակները` համոզմունքի ձևավորումը պահանջում է երկարատև փորձաշրջան և մեծածավալ իմացական ու կամային աշխատանք:

7

**2.Բարոյական դաստիարակության ուղիները ու ձևերը**

 Բարոյական դաստիարակության մեթոդները մանակավարժական աշխատանքի այն ուղիներն ու եղանակներն են, որոնց օգնությամբ իրականացվում է անձնավորության բարոյական որակների նպատակաուղղված ձևավորումը:

 Դաստիարակության մեթոդները որոշում են դաստիարակության նպատակներով և բովանդակությամբ: Նպատակը միշտ մնում է մեթոդի արժեքավորության գլխավոր չափանիշը:

 Դաստիարակության մեթոդները պետք է համապատասխանեն նրա նպատակներին, քանի որ դպրոցը լուծում է համակողմանի զարգացած և հասարակության համար գիտակցաբար պայքարող սերնդի դաստիարակության բարդ խնդիրը: Աշակերտների մեջ հասարակության օգտին իրենց ուժերի և ընդունակությունների չափով աշխատելու պահանջը ձևավորելու նպատակը առանձնապես արդիական է դարձել աշխատանքի ընթացքի մեջ աշակերտներին ներգրավելու, նրանց ուժերի լարելու, շրջապատի կյանքը բարելավելուն մասնակցելու մեթոդները: Աշակերտների մեջ անարդարության, ձրիակերության, պաշտոնամոլության, անազնիվության, հասարակական շահերի խախտումների հանդեպ անհանդուրժողականություն դաստիարակելու խնդիրը որոշում է այն միջոցները ձեռք առնելու անհրաժեշտությունը, որոնք աշակերտներին մղում են դեպի ինքնադաստիրակությունը, դեպի կոլոկտիվում բարոյականության նորմաները հաստատելու համար մղվող պայքարը:

 Բարոյական դաստիարակության մեթոդները որոշվում են երեխաների մեջ բարոյական որակներ ձևավորելու պրոցեսի հոգեբանական բնույթով:

 Դաստիարակության միայն այն մեթոդներն են արդյունավետ լինում, որոնք ունենում են հաջող ընթացք: Բարոյական դաստիարակության պրակտիկայում երեխաները պետք է յուրացնեն բարոյական գիտելիքներ, այնուհետև վարժվեն այդ գիտելիքները կյանքում կիրառելու հմտություններին: Հաճախ այս մոտեցումը անպտուղ է մնում, քանի որ չի համապատասխանում բարոյական որակների գոյացման հոգեբանական բնույթին: Աշակերտների մեջ այս կամ այն բարոյական որակը դաստիրակելու համար պետք է

8

նրա մեջ ձևավորել համառ ձգտում, այնպիսի արարքներ, գործողություններ կատարելու պահանջ, որոնց մեջ մարմնավորում է այդ որակը: Իսկ ուժեղ հուզական ազդակները երեխաների մեջ ծնում են պրակտիկ գործունեության մեջ, անմիջական կենսական իրադրություններում և, ամենից առաջ, լավ կազմակերպված կոլեկտիվում: Դա երեխայի հուզական դրական փորձի ամենահզոր աղբյուրն է, բարոյական համոզմունքների զարգացման հողը:

 Բարոյական կանոններ իմանալը ինքնին դպրոցականին չի դրդում իր վարքում ղեկավարվելու դրանցով: Ավելին, եթե երեխաները առանց համապատասխան կենսական փորձի են յուրացնում բարոյական հասկացությունները, դա ոչ միայն քիչ արդյունավետ է, այլև կարող է հանգեցնել ձևամոլության` բարոյական դաստրաիակության մեջ, երբ արարքները չեն համապատասխանի խոսքերին: Դպրոցականի մեջ բարոյական զգացմունքների և արարքների գործնական փորձի առաջացման հոգսը մշտապես պետք է լինի դաստիարակի ուշադրության կենտրոնում:

 Անձնավորության բարոյական դաստիարակության բարդ պրոցեսում տարբեր մեթոդներ, կատարելով միանգամայն որաշակի դերեր, ընդհանուր խնդիրներ են լուծում: Այս կամ այն մեթոդն օգտագործելով դաստիարակները պետք է ճիշտ իմանան, թե բարոյական որակի գոյացման համար հատկապես ինչի՞կարելի է հասնել այդ մեթոդի շնորհիվ:

 Բարոյական դաստիարակության մեթոդները զանազանվում են համաձայն այն բանի, թե բարոյական որակները գոյանալու ընթացքում ի՞նչն են դրանք առավելապես ապահովում:

 Դպրոցի մանկավարժական հարուստ փորձը և մանկավարժական ու հոգեբանական հետազոտությունների տվյալները թույլ են տալիս առանձնացնել բարոյական դաստիարակության մեթոդների երկու հիմնական խմբեր.

1) աշակերտների մեջ հասարակական վարքը և հասարակական վարքի փորձը

2) բարոյական գիտակցությունը ձևավորելու մեթոդները:

9

 Մեթոդների առաջին խմբին են վերաբերում.

* Հասարակական վարքի ձևերին ընտելացնելու մեթոդը
* Սովորողների հանրօգուտ գործունեությունը կազմակերպելու մեթոդը
* Հասարակական վարքի փորձը կազմակերպելու մեջ ստեղծագործական խաղերն օգտագործելու մեթոդը

 Մեթոդները մանկական գործունեությունը և երեխաների արարքները կազմակերպելու զանազան եղանակներ են և ուղղված են բարոյական վարքի սովորույթներ դաստիրակելու նպատակին: Այս մեթոդները պետք է ներգրավեն երեխաների առօրյա կյանքի մեջ, դրանք երբեմն դժվար է տարբերել իբրև դաստիարակության հատուկ նպատակաուղղված միջոցներ: Դպրոցականները որքան տարիքով մեծ, նույնքան սուր կերպով, բացասականորեն են արձագանքում իրենց` դաստիարակության առարկայի դիրքում դնելու ամեն մի փորձին: Ի տարբերություն ուսումնական առարկաները յուրացնելու դեպքում կատարվող վարժությունների, բարոյական վարժությունների էությունը ոչ միայն աշակերտների մեջ կարողություններ և հմտություններ մշակելու, այլև, ամենից առաջ, ինքն իրեն համապատասխան ձևով պահելու պահանջմունքի մեջ է: Դրա համար անհրաժեշտ է, այն արարքները, որոնց մեջ դաստիրակը ուզում է վարժեցնել երեխային, նրա համար գրավիչ և իրական արժեք ունենան, որպեզի դառնան նրա ձգտումների բնական արտահայտությունը:

Երկրորդ խմբին են վերաբերում.

* բարոյագիտական թեմաներով պատմությունները
* բարոյագիտական թեմաներով դասխոսությունները
* բարոյագիտական զրույցները
* բարոյագիտական թեմաներով բանավեճերը

 Բոլոր այդ մեթոդներն աշակերտի գիտակցության վրա խոսքի անմիջական ազդեցության ճանապարհ են, որոնց նպատակն է նրա մեջ ձևավորել որոշակի բարոյական պատկերացումներ և հասկացություններ, առաջացնել բարոյական զգացմունքներ և բարոյական գնահատականներ: Այս մեթոդները անձնավորության

10

բարոյական որակների ձևավորման հիմնական մեթոդներն են: Դրանք ապահովում են աշակերտների որոշակի բարոյական ձգտումների զարգացումը և այդ ձգտումները վարքի մեջ իրագործելու միջոցների յուրացումը:

 Դաստիարակության իրական պրոցեսի մեջ միշտ չէ, որ կարելի է հույս դնել բոլոր պայմանները և հանգամանքները լավագույն կերպով զուգագցելու վրա: Նույնիսկ դաստիրակչական պրոցեսի լրիվ մտածված կառուցումը կապված է դրա անսահման տարբերակված նպատակներից շեղվելու բազմաթիվ դեպքերի հետ, երբ բարոյական դաստիարակության հիմնական մեթոդների ներգործությունը ուժեղացման և օգնության կարիք ունի: Այս ամենից ելնելով պրակտիկայում օգտագուրծում ենք դաստիրակչական հետևյալ մեթոդները

* խրախուսանքը` որպես ընդհանուր կամ առանձին երեխայի արարքների, գործողությունների դրական գնահատման արտահայտություն
* պատիժ` որպես անձնավորության կամ ընդհանուր հասարակական պահանջները ներկայացնելու հատուկ ձև:

 Բարոյական դաստիարակության յուրաքանչյուր մեթոդ պետք է պարզաբանել, թե ո՞րն է նրա էությունը, ի՞նչ դեր է կատարում տվյալ մեթոդը բարոյական որակներ ձևավորելու պրոցեսում:[[3]](#footnote-3)

 Բարոյական թեմաներով պատմելու մեթոդը կիրառվում է կրտսեր և միջին դպրոցական տարիքի երեխաների դաստիարակչական աշխատանքներում:

Բարոյական թեմաներով պատմումը բարոյագիտական բովանդակություն ունեցող կոնկրետ փաստերի և իրադրությունների վառ, հուզական շարադրանք է: Ներգործելով երեխաների զգացմունքների վրա, այս մեթոդը օգնում է հասկանալ և յուրացնել նրանում եղած բարոյական գնահատականների և վարքի նորմաների իմաստը:

 Պատմելու մեթոդի հիմնական դերը աշակերտների բարոյական գիտելիքները համալրելը և նրանց մեջ բարոյական ճիշտ հասկացություններ մշակելն է:

 Պատմելու մեթոդի վառ և հուզական բովանդակությունը ընդունակ է ոչ միայն

11

բացահայտել աշակերտների նախկինում անհասկանալի բարոյական հասկացությունը, այլ նաև նրանց մեջ դրական վերաբերմունք առաջացնել այդ բարոյական նորմային համապատասխան արարքի հանդեպ, ազդել երեխայի վարքի վրա:

Այս մեթոդի մյուս դերը դպրոցականների բարոյական փորձը այլ մարդկանց և կոլեկտիվների բարոյական վարքի փորձով հարստացնելն է: Այն երեխաներին օգնում է յուրացնելու ավելի լայն բարոյական հայացքներ և դատողություններ, ավելի բարձր բարոյական դիրքից քննելու թե իր կոլեկտիվի կյանքը և թե իր սեփական վարքը:

Բարոյական թեմայով պատմումը կատարում է նաև մեկ ուրիշ դեր. Այն դաստիարակության մեջ ծառայում է իբրև դրական օրինակն օգտագործելու եղանակ:

Պատմելու մեթոդի օգտագործման ձևերը բազմազան են: Դրանք են` հուզիչ պատմությունների հաղորդումը, ընթերցած գեղարվեստական երկի մեկնաբանումը, ներկայացումն ընկալելու նախապատրաստությունը և այլն: Պատմելու մեթոդի կիրառելու հաջողությունը կապված է թե պատմելու բովանդակության և թե այն անցկացնելու բնույթի վերաբերյալ որոշակի պահանջները պահպանելու հետ:

Կրտսեր դպրոցականների համար բարոյական թեմաներով պատմվածքները կարճ են և հուզական, իրենց բովանդակությամբ և հերոսների ապրումներով մոտ են երեխաների փորձին, ունեն քիչ թվով գործող անձեր: Դեռահասների համար պատմումն ավելի բարդ է, իրենց բարձր իմաստով հուզող արարքները հոգեբանորեն ավելի հարազատ են նրանց, թեև դրանք բացակայում են նրանց անձնական փորձում: Կրտսեր դպրոցականների համար պատմումը, հաղորդելով բարոյական արարքների մասին նոր տեղեկություններ, պարունակում է փաստերի համադրում և որոշակի ընդհանրացումներ: Դեռահասների համար արվող պատմվածները արժեքավոր են նրանով, որ նրանց առջև դնում են արարքների և դրանց պատճառների համադրման առաջադրանք, ստիպում են մտծաել պատմվածքի հերոսների արարքների դրդապատճառների մասին և հետևություններ ու ընդհանրացումներ անելիս ինքնուրույնություն դրսևորել:

Բարոյագիտական պատման օրինակ կարող են ծառայել գեղանկարչական երկերը, նկարները և ուրիշ շատ բաներ: Բարձր բարոյական արարքների, հերոսական

12

սխրանքների մասին պատմածը երեխաների վրա անհամեմատ ուժեղ տպավորություն է թողնում, երբ անցկացվում է համապատասխան վայրում: Այստեղ պատմածի բովանդակության հուզական ներգործությունն օժանդակում է շրջապատող միջավայրի հուզական ներգործությունը: Շատ կարևոր է նաև հոգ տանել, որպեսզի պատմածից ստացված տպավորություններն ու առաջացած զգացմունքները երկար պահպանվի երեխաների մեջ: Դա մեծ չափով կախված է պատմումն անցկացնելու համար ընտրված ժամանակից և հետագա գործունեությունից: Հաճախ բարոյագիտական պատմումի դաստիարակչական գործությունը խիստ իջնում է միայն այն պատճառով, որ երեխաները պատմածը լսելուց անմիջապես հետո անցնում են թե բովանդակությամբ և թե տրամաբանությամբ միանգամայն տարբեր գործի, օրինակ, սպորտային մրցության:

Բարոյական թեմայով դասախոսությունը մի մեթոդ է, որը մոտ է բարոյագիտական պատմելու մեթոդին, բայց տարբերվում է մի շարք առանձնահատկություններով:

Դպրոցականների համար կարդացվող բարոյական թեմաներով դասախոսությունը մատչելի` որևէ բարոյական հասկացության էության և բովանդակության շարադրանք է կամ էլ` այս կամ այն բարոյական պրոբլեմի հիմնավորված լուսաբանում: ՈՒստի և այդ մեթոդն օգտագործվում է ավագ դպրոցականների հետ տարվող աշխատանքներում:

Բարոյագիտական թեմայով դասախոսության հաջողությունը ամենից առաջ որոշվում է դրա կուռ կառուցվածքով, ապացուցման տրամաբանությամբ և փաստարկումներով: Ավագ դպրոցականները հատկապես զգայուն կերպով են արձագանքում փաստերի համոզչությանը, միայն լավ հիմնավորված պարզաբանումը կարող է նրանց ստիպել, որ հրաժարվեն սխալ վճռի հանգելուց:

Այս մեթոդը, ինչպես և բարոյագիտական թեմայով պատմումը, ոչ միայն գիտելիքներ է տալիս բարոյականության նորմաներ իմասին, այլև օժանդակում է դրանց հանդեպ աշակերտների հուզական որոշակի վերաբերմունքին: Պատանեկան հասակը աշխարհայացքի լարված կերպով կազմավորման շրջան է: Բարոյական գաղափարներն առանձնապես գրավում են ավագ դպրոցականներին, նրանց մեջ բուռն արձագանք են առաջացնում և ընդունակ են ներազդելու նրանց վարքի բարոյական դրդապատճառները

13

ձևավորելու վրա: Այս մեթոդի օգտագործման ձևերը տարբեր են: Դրանք կարող են լինել աշակերտների համար կազմակերպվող առանձին ելույթներ` հետագա քննարկումով, կամ դասախոսությունների շարքեր, որոնք մշակված են հատկապես դպրոցական լեկտորիումի համար: Այս մեթոդը հատկապես արդյունավետ է, եթե կիրառվում է հետևողականորեն, կանոնավորապես, այլ ոչ թե ժամանակ առ ժամանակ: Հենց այդ դեպքում այն լավագույն ձևով է նպաստում բարոյական փորձը ավագ դպրոցականների կողմից գիտակցելուն և նրանց մեջ բարոյական հայացքների համակարգ ստեղծելուն:[[4]](#footnote-4)

 Դաստիարակության մեջ վճռորոշ դեր է հատկացվում բարոյական դաստիարակությանը, երբ սովորողների բարոյական ընկալումները դառնում են վճռորոշ: Ի դեպ, այս խնդրի լուծման ուղղությամբ բավականին առաջընթաց է ապրել հատկապես չինական մանկավարժական միտքն ու համակարգը: Հիմքում ունենալով կոնֆուցիզմի հզոր ուսմունքը` չինական մանկավարժությունը, բարոյական դաստիարակությունը բաժանում Է երկու գլխավոր ուղղության.

ա)ազգային-պետական որակներ

բ)անձնային-հասարակական որակներ:

Հետաքրքիրն այն է, որ առաջին ուղղությունը բնորոշում է պետական ազգային ռազմավարությունը և համարյա անփոփոխ է, իսկ երկրորդը` վերաբերվում Է դաստիարակչական տեխնոլոգիաներին, որը զարգացող ու փոփոխական Է: Բարոյական որակների ճշգրիտ ընկալումը սովորողների կողմից կարևորագույն դաստիարակչական խնդիր է, որի լուծման ուղիներից մեկը բարոյագիտական զրույցների անցկացումն է: Բարոյագիտական զրույցները չպետք է կրեն քարոզչական բնույթ, զրույցների թեմաները պետք է ընտրվեն խնամքով, պատճառաբանված և նպատակային` հաշվի առնելով սովորողների տարիքային առանձնահատկությունները:

Բարոյագիտական զրույցը դա աշակերտների հետ վարքի կոնկրետ փաստերի, արարքների քննարկումն է, որոնք մոտ են կոլեկտիվում նրանց կյանքի փորձին: Ի տարբերություն բարոյական պատմումի, որ շարադրում է ուսուցիչը, բարոյագիտական

14

զրույցը մի մեթոդ է, որը իրենից` աշակերտներին, ներգրավում է բարոյական արարքների մասին ճիշտ գնահատումներ և դատողություներ մշակելու ընթացքի մեջ: Երեխաների հետ համատեղ վերլուծելով կյանքի իրական հանգամանքներում մարդկանց կատարած արարքները, դաստիրակն աշակերտներին օգնում է, որ նրանք հասկանան և գնահատեն դրանց բարոյական նշանակությունը: Բարոյագիտական զրույցների հետևանքով երեխաների մեջ բարոյական որակների մասին առաջանում է հարուստ, կոնկրետ բովանդակությամբ հագեցած ընդհանուր պատկերացում: Բարոյական զրույցի մեթոդի դերերից մեկը ձեռք բերվող կոլեկտիվ հարաբերությունների փորձը գիտակցելու հարցում երեխաներին օգնելն է;

Բարոյագիտական զրույցի առանձնահատկությունը ճկունությունն է, որը հնարավորություն է տալիս թե շուտ արձագանքել կոլեկտիվ կյանքի ընթացիկ իրադարձություններին և թե, միաժամանակ, թույլ է տալիս բոլորովին դուրս գալ տվյալ դասարանի շրջանակներից: Բարոյագիտական զրույցի նյութ կարող են դառնալ գրական հերոսների, ներկայացումների և կինոնկարների գործող անձանց գործողությունները, կոլեկտիվում կատարվող արարքները և իրադարձությունները: Զրույցի նյութը պետք է հարազատ լինի երեխաների հուզական փորձին: Չի կարելի աշակերտներից սպասել և պահանջել, որ ակտիվորեն մասնակցեն նրանց համար բարոյական բնույթի դժվար հարցեր քննարկելուն: Բարոյագիտական այն զրույցները, որոնք կապված են հեռավոր մարդկանց և իրադարձությունների հետ, մանկական կոլեկտիվի իրական փորձի վրա հենվելու դեպքում միայն կարող են հաջողություն ունենալ:

Քննարկումների իմաստը հենց երեխաներին օգնելն է, որ ըմբռնեն բարոյական վարքի իրենց հուզական փորձը, մասնատեն այն, տպավորությունների և ապրումների անձև զանգվածը վերածեն բարոյական որակներ ձևավորող իսկական հենարանի:

Զրույցի ընթացքում շատ կարևոր է ի հայտ բերել և համադրել բոլոր տեսակետները, երեխաներին դրդել որոնել ու քննարկվող գործողությունների գնահատականների հիմնավորումը, վերլուծելու այն դրդապատճառները, որոնց հետևանքով կատարվել են

այդ գործողությունները: Չպետք է անմիջապես մերժել աշակերտների տված սխալ գնահատականները, չպետք է նրանց ճնշել սեփական հեղինակության ուժով:

15

Բարոյագիտական զրույցը ճիշտ ղեկավարելը նշանակում է` երեխաներին օգնել ինքնուրույն կերպով հանգել ու ճիշտ հետևության, գտնելու բարոյական իրադրության, մեր կարծիքով, միակ ընդունելի լուծումը: Եզրափակիչ խոսքով ուսուցիչը ի մի է բերում արտահայտված բոլոր կարծիքները, գնահատում է դրանք և պաշտպանում է ճիշտ դատողությունները:

Բարոյագիտական զրույցի ձևերը բազմազան են: Այն կարող է անցկացվել թե որպես գեղարվեստական ստեղծագործության քննարկում, թե որպես գրական<<դատ>>, թե որպես էքսկուրսիայի կամ արշավի մասին մտքերի փոխանակություն և այլն: Բայց բոլոր դեպքերում աշակերտները մասնակցում են որոշակի արարքների, վարքի փաստերի ճիշտ գնահատականը համատեղ որոնելուն:

Բարոյագիտական զրույցի հատուկ տարատեսակը մանկական կոլեկտիվի հետ համատեղ գործերի և հանձնարարությունների կատարման քննարկումն է: Երեխաները սովորում են ճիշտ մոտեցում ունենալ ընկերների վարքի գնահատմանը, տարբեր փաստերը և մասնակիցների գործողությունները համադրել գործի հանդեպ նրանց ունեցած վերաբերմունքի հետ:

Բարոյագիտական թեմաներով բանավեճը աշակերտներին բարոյականության մասին ճիշտ հասկացություններ մշակելու մեջ ընդգրկելու մեթոդ է: Այս մեթոդի էությունը աշակերտների հետ միասին բարոյական այնպիսի պրոբլեմների քննարկելն է, որոնք շոշափում են շրջապատող կյանքի, հասարակության, մարդկանց, ինքն իր նկատմամբ ունեցած վերաբերմունքի կարևորագույն հարցերը: Բանավեճի առանձնահատկությունը բանակռիվն է, փաստարկների պայքարը, որը նպատակ ունի մշակել որոշակի դատողություն և համոզել այս կամ այն տեսակետի արդարացիության մեջ: Այս մեթոդի հիմնական դերը բարոյական որոշակի դատողությունների արդարացիության մեջ աշակերտներին համոզելու նրանց բարոյական հայացքների համակարգը մշակելուն օգնելն է:

Բանավեճը ավագ դպրոցականների հետ աշխատելու մեթոդ է: Բանավեճը բարոյական դաստիրակության արժեքավոր, բայց չափազանց բարդ մեթոդ է ու պահանջում է այն նախապատրաստելու և անցկացնելու մանրակրկիտ ղեկավարում: Անհրաժեշտ է

16

 հստակ կերպով սահմանազատել բանավեճի համար առաջ քաշած հարցերի շրջանակը, քանի որ երբ շոշափում են բազմաթիվ մեծ թեմաներ, դրանց թեմաները դառնում է ճապաղ:

Հաջողության կարևորագույն պայմանը բանավեճի ընթացքում մեծահասակների ճիշտ վերքագիծն է: Դաստիրակները պետք է առավելագույն նրբանկատությամբ և հարգանքով վերաբերվեն աշակերտների կարծիքին: Դաստիրակի ելույթը կարող է լինել և կրքոտ, և զայրալի, և հոգեկան, բայց այդ հույզերը պետք է ուղղվեն ոչ թե սխալվող աշակերտի անձնավորությանը, ում հետ բանակռվում է դաստիրակը, այլ նրա կեղծ փաստարկների բովանդակությանը: Բանավեճը արժեքավոր է հենց նրանով, որ աշակերտներին դրդում ենք հետագա մտորումների, որոնք տալիս են ճիշտ գաղափարներն ամրապնդելու և սխալներից հրաժարվելու հնարավորություն:

Բարոյական գիտակցության ձևավորման մեթոդների նշանակությունն առանձնապես մեծ է նրանով, որ դրանք աշակերտի մեջ հասարակական, քաղաքական հայացքներ և համոզմունքներ են մշակում, հիմքն են կազմում ոչ միայն քաղաքական հասկացությունները, այլև բարոյական գիտակցության որոշակի մակարդակը: Այսպիսով դրա ձևավորումը ներկայացնում է դպրոցականի անձնավորությունը դաստիրակելու և զարգացնելու լայն և ընդհանուր խնդիրը:[[5]](#footnote-5)

ՀՀ Կրթության օրենքը ևս խիստ կարևորություն է տալիս մատաղ սերնդի բարոյական դաստիարակության խնդրին` այն համարելով լիարժեք կրթվածության պարտադիր խնդիր:[[6]](#footnote-6)

Ի դեպ, բարոյական դաստիարակության առանձնակի կարևորությունը զգացվում Է հատկապես նախազորակոչային երիտասարդության ռազմահայրենասիրական դաստիարակության համակարգում: Սա բացատրվում է նրանով, որ հայրենասիրության դաստիարակությունը համարվում է բարոյական դաստիարակության կարևորագույն խնդիր մի կողմից, իսկ մյուս կողմից վաղվա զինվորը, հայրենիքի պաշտպանը պետք Է ունենա կայուն բարոյակամային որակներ:

17

**ԵԶՐԱԿԱՑՈՒԹՅՈՒՆ**

 Իմ կողմից կատարված տեսական ուսումնասիրությունների և հետազոտությունների արդյունքում հանգեցի հետևյալ եզրակացությունների.

1. Արդի ժամանակաշրջանում՝ տարրական դպրոցում առաջնային է համարվում կրտսեր դպրոցականի բարոյական դաստիարակության կազմակերպման գործընթացը;
2. Դպրոց-ընտանիք, ծնող-դասվար համագործակցության սկիզբը դրվում է տարրական դպրոցում և հատկապես տարրական դպրոցում է ներկայացվում միմյանց նկատմամբ պահանջներ. Դպրոցը պահանջում է ծնողներից, ծնողները դպրոցից:
3. Կատարված հետազոտությունները ցույց տվեցին, որ կրտսեր դպրոցականի բարոյական դաստիարակության ձևավորման գործում մեծ դերակատարություն ունեն ինչպես ծնողները, այնպես էլ դասվարները, ուստի կարևոր է դառնում միմյանց հետ համագործակցության արդյունավետ միջոցների, ուղիների որոնումը, տարբեր միջոցառումների անցկացումը ինչպիսիք են.
* Ծնողների հետ հարց ու պատասխանի երեկոները, կլոր սեղան քննարկումները, բարոյախոսական զրույցները, բանավեճերը
* Դասվարների և ծնողների հաճախակի հանդիպումները
* Ծնողների մասնակցությամբ բարոյախրատական և դաստիարակչական միջոցառումներ կազմակերպելը, անհատական մոտեցում ցուցաբերելը, աշակերտի պահանջների հաշվի առնելը
1. Կրտսեր դպրոցում բարոյական դաստիարակության խնդիրների լուծման պայման կարող են լինել.
* Դասվարի բարոյական վարքագծի փոխանցումը և արտացոլումը

 աշակերտի գիտակցության մեջ

* Հայրենիքի, ազգի, մշկույթի, ավանդույթների նկատմամբ

 հոգատար վերաբերմունքի սերմանումը

18

* Պահանջկոտությունը, պատասխանատվության զգացումի դաստիարակումը, մարդասիրական հարաբերությունների հաստատումը, նրբազգացողության պահպանումը, հանդուրժողականությունը
* Դասվարները ծնողներին մանկավարժական խորհուրդ են տալիս ընտանիքում երեխաների դաստիրակության մասին, օգնում են կազմել արդյունավետ ռեժիմ, հանձնարարում են մանկավարժական գրականություն:

19

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Աթայան Ռ. Ա.: Աշակերտների գեղագիտական դաստիրակությունը,

<<ԼՈՒՅՍ>> հրատարակչություն: Երևան 1974

1. Ամիրջանյան Յու. Ա., Սահակյան Ա. Ս., Մանկավարժություն,

 Երևան, 2005 էջ 333-386 էջ

1. Բալյան Ա. Ա., Դպրոցականների գեղագիտական դաստիրակությունը,

 <<Լույս>> հրատարակչություն , Երևան 1979

1. Եզնիկ Կողբացի, Եղծ աղանդոց, Երևան 1970, էջ 49
2. Թադևոսյան Հ. Հ., Դպրոցականների համակողմանի դաստիրակությունը

 դպրոցի վերակառուցման պայմաններում, Երևան <<Լույս>> ,1989, էջ 198

1. ՀՀ օրենքը զինապարտության մասին , 16.09.1998 հոդված 8
2. Ղույումչյան Գ. Ե. , Մանկավարժություն, Դասագիրք բուhերի համար,

 Երևան , Զանգակ-97 , 2005 թ. 357-362 էջ 16.09.1998

1. ՄԱՆԿԱՎԱՐԺՈՒԹՅՈՒՆ: Դասախոսությունների դասընթաց,

<<ԼՈՒՅՍ>> Հրատարակչություն Երևան 1969

1. Մանուկյա Ս.Պ. ԸՆԴՀԱՆՈՒՐ ՄԱՆԿԱՎԱՐԺՈՒԹՅՈՒՆ, /Ուսումական ձեռնարկ, Երկրորդ բարեփոխված հրատարակություն, <<Զանգակ-97>>,2005
2. Պետրովսկի Ա.Վ., Տարիքային և մանկավարժական հոգեբանություն,<<Լույս>> հրատարակչություն , Երևան 1977թ. 84-125 էջ
3. Սիմոնյան Ց.Ռ , Հայ մանկավարժության պատմություն, Երևան 1998, էջ 6
4. Սուխումլինսկի Վ.Ա., Դաստիրակության մասին, <<Լույս>> հրատարակչություն, Երևան 1976 թ., 335 էջ
5. ՈՒշինսկի Կ. Դ ., Մանակավարժական ընտիր երկեր ,հ. 1, Երևան, 1958 թ., 612- 620 էջ

20

1. Սիմոնյան Ց.Ռ , Հայ մանկավարժության պատմություն, Երևան 1998, էջ 6 [↑](#footnote-ref-1)
2. 2Եզնիկ Կողբացի, Եղծ աղանդոց, Երևան 1970, էջ 49 [↑](#footnote-ref-2)
3. 3ՄԱՆԿԱՎԱՐԺՈՒԹՅՈՒՆ: Դասախոսությունների դասընթաց: <<ԼՈՒՅՍ>>ՀրատարակչությունԵրևան 1969 [↑](#footnote-ref-3)
4. 4ԱմիրջանյանՅու. Ա., ՍահակյանԱ. Ս., Մանկավարժություն, Երևան, 2005 էջ 333-386 էջ [↑](#footnote-ref-4)
5. 5Մանկավարժություն: Դասախոսությունների դասընթաց: <<Լույս>>ՀրատարակչությունԵրևան 1969 [↑](#footnote-ref-5)
6. 6ՀՀ օրենքը զինապարտության մասին, 16.09.1998 հոդված8 [↑](#footnote-ref-6)